Chorý les, prekliata pomätená a diví šimpanzi

E3, 22.7. 2019, Tošo, Evča, Janko

E2 --> Na ostrov

E4 --> ???

## Obsah

Pomaly sa blížil podvečer a družinka v meste
Yazaki uvažovala o ich ďalších možnostiach. Eri by sa rada bývala vrátila
do svojej osady za sestrou. Thoroar, Chiasa a Finn ju skoro nechali, že
nech si ide, oni sa budú túlať po lesoch sami a zisťovať si informácie.
Osud skoro porazilo, ale našťastie nenechali lvl 5 healera, ktorý im mal neraz
ešte v budúcnosti zachrániť život, len tak odísť. Tak sa vybrali všetci
s Eri nocovať do jej osady.

Keď prišli do osady, Finn išiel obzrieť potôčik. Bol čistý,
ale nie veľmi rozvodnený. Zoznámili s jej sestrou, tá Eri povedala,
že nejaký Rog zmizol. O Rogovi zistili, že sa staral o živobytie
osady spolu s Eri a že boli priatelia. Chodievali spolu na lov, ale
pred štyrmi dňami, keď bola Eri preč, šiel sám. Odvtedy sa nevrátil a ani
ho nikde nenašli. Už bola ale noc, a tak sa odobrali do starej stajne na
spánok.

Bezpečne sa zobudili ďalšie ráno a vydali sa po stopách
Roga. Eri ich viedla bežnou cestou, ktorou zvyčajne chodievali, až našli miesto,
kde jeho stopy končili. Zastali pri čistinke na ktorej sa asi chystal uloviť nejakú
zver. Naokolo našli len pár cudzích stôp, ktoré však odnikadiaľ neviedli. Ani
Thoroarov Detect Magic im viac nepovedal, predsa len, Rog zmizol pred štyrmi
dňami. Zistil jedine, že príroda ostrova je prirodzene nasiaknutá mágiou. Na mieste
zrobili z dreva pomník pre Roga a vrátili sa do osady. Oznámili
osadníkom, že ani oni nevedeli nájsť jeho, ani príčinu prečo zmizol. Okrem
toho, Finn použil Goodberry, a dal berries deťom, ktoré hladujú odkedy
nemajú Roga.

Ďalšia zvláštna vec, ktorú chceli preskúmať, bol strom,
ktorý trafil blesk, počas jednej nezvyčajnej búrky približne pre mesiacom. Keď
prišli ku stromu, ktorý trafil blesk, uvideli, ako ho trafil blesk, ale pre
istotu si ho poriadne obhliadli, či ho naozaj trafil blesk. Áno, trafil ho
blesk. Strom bol vyšší a väčší ako ostatné, v jeho okolí rástli
zaujímavé rastliny, z ktorých si Finn zopár zobral. Thoroar a Chiasa hľadali
vzácne zlaté plumérie, ktoré potreboval Thoroar ako finálnu prísadu do mastičky
na dračie šupiny pre Chiasu. Niekoľko ich aj našli. Prehľadávali okolie ako sa
len dalo, ale nič im neposkytlo ďalšie vodítka.

Ďalej chceli ísť do hlavného mesta, zistiť viac o zmiznutiach.
V meste sa motali a hľadali ďalšie informácie. Po ceste si všimli, že
veľa obyvateľov ostrova sú thieflingovia. Zavítali do innu, ktorý našli po
ceste. Pani za pultíkom im veľa nepomohla, tak sa vybrali za potmehúdskou
skupinkou v rohu, a snažili sa niečo vyzistiť od nich. Týpca museli
podplatiť goldom, aby im povedal, že v mestskej (vlastne národnej)
knižnici, je nezvestný knihovník. Počas rozhovoru s ním na nich dosť
kašlal, ale zatiaľ sa u žiadneho z nich neprejavili nijaké príznaky
nákazy. Presunuli sa hlbšie do mesta, kde sa mala nachádzať knižnica. Našli ju,
ale keď chceli vstúpiť, bola zavretá. Chiasa sa už chystala vyvaliť hlavné vstupné
dvere za bieleho dňa len tak na ulici, ale drobný Finn halfling dragonborna
zastavil. Spýtali sa guarda, ktorý blízko hliadkoval, či sa knižnica ešte dnes
alebo zajtra otvorí. Guard im povedal, že knižnica je na dobu neurčitú
zatvorená, a že keby aj otvorená bola, potrebovali by povolenie z dvora,
aby sa do nej dostali.

Chiasa, Finn a Thoroar (ostatných nechali v inne)
dostali úžasný nápad, že sa do knižnice v noci vlámu. Osud opäť, znova
porazilo. Veľmi nenápadne (guard ich videl) si budovu obhliadli, aby našli
vhodné miesto na vlámanie sa. Jedno okno vyhovovalo. Neskôr večer sa vrátili,
ale keď prišli, na ulici v ktorej bola knižnica mal hliadku presne ten
istý guard, ktorý ich predtým videl. Počkali na výmenu stráže a medzitým zosnovali
plán. Vlámať oknom sa mala Chiasa, dovtedy mala ostať skrytá niekde v tieni.
Finn mal vybehnúť spoza rohu a zakričať: Zlodej! Zlodej! a upútať guarda,
ktorý sa podľa predpokladu mal rozbehnúť za zlodejom. Thoroar mal stáť v uličke,
a spraviť  Minor Illusion tieňa
bežiaceho človeka na druhom konci uličky. Osud by aj povedal, že plán vyšiel. Síce
nevyšlo všetko najlepšie ako sa dalo, ale guard uveril tomu, že nejaký zlodej
úraduje, a hneď sa vybral utekať za ním. Chiasa sa dostala oknom dnu a Thoroar
a Finn vyliezli za ňou. Opatrne sa pohybovali popri oknách a našli študovňu,
v ktorej mohli konečne zapáliť fakle.

Ďalšie tri hodinky strávili študovaním kníh a hľadaním
spellbookov. Finn si vzal knihu o šamanských zaklínadlách, Thoroar knihu o bežných
miestnych chorobách a ich liečení a Chiasa hľadala historické knihy.
Zistila z nich, že podľa legendy, thieflingovia sú pôvodní obyvatelia
tohto ostrova, a že ich stvoriteľom je boh Raijin, o ktorom si Finn
hneď automaticky myslel, že je démon. Tiež zistili, že ostrov je vraj z pozostatkov
osemhlavého draka, ktorého niekedy zabil boh Sanusa. Chceli zistiť viac o týchto
bohoch a našli starú knihu, v ktorej sa nachádzali mená aj Raijina aj
Sanusu. Obsah knihy sa motal okolo Balady o Kaishi. V skratke, Raijin
zrobil na sestre incest, brat Sanusa ho za to preklial a zabil, Sanusa za
to zabil seba, ich sestra mala neskôr päť detí, ktoré sú ale prekliate a preto
žijú na zemi a pri pôrode tiež zomrela. Na zem zišli aj ďalší traja sestrini
bratia, a jedna jediná Inari ostala sama na nebesiach, kde už roky plače a jej
slzy pijú prekliate deti jej sestry. Chiasa, Thoroar a Finn sa rozhodli
nejako potajomne opustiť knižnicu, zobrali si knihy a bezpečne sa vrátili
k ostatným do innu.

Eri im predtým povedala o chorom lese na severe, tak na
druhý deň zamierili tam. Chiasa vedome vyhľadávala súboj a po dvoch
hodinách cesty ho aj našla. Napadli ich štyria agresívni šimpanzi. Statočne
bojovali, ale počas bitky sa Thoroar a teraz už aj Finn, dostali na
hranicu 0 HP. Eri s Chiasou zvládli dobojovať a Eri znova vyhealovala
ich dvoch a mohli pokračovať. Stromy naokolo boli stále suchšie a suchšie,
Thoroar použil Detect Magic rituál aby zistil, či zdroj nákazy nie je magický.
Veru bol, a ako hmla sa šíril od miesta, kam smerovali. Keď sa dostali k templu
Inari, dostali prvý damage z lesnej choroby. Na vrchu schodovitej pyramídy
našli svätyňu Inari. Pri nohách jej ležala zabitá osoba, ktorej krv už dávno
prischla a na stenách a na zemi boli nápisy. Nápisy vedela prečítať len
Rayla, pretože boli písané v infernale, nerozumela ich obsahu, ale často
sa v nich spomínalo meno Raijina. Keď ich chcel Thoroar prepísať na
papier, papier mu začal horieť. Tesať do kamenných tabulí sa im nechcelo, a písať
pod vodou tiež nie. Postava čo na zemi ležala, bola značne v rozklade (nejaký
ten mesiac), ale ešte na nej bolo badať, že je half-org. Finn prehľadal aj
okolie templu, aby našiel vchod do vnútra, čo sa mu však nepodarilo. Thoroarov
Detect magic zistil, že socha Inari je prekliata a čerpá z nej energiu
na pohon choroby lesa.

Dlho dumali a dumali, až vydumali, že zabudli, že
existuje aj viacej takých templov ako tento. Bol už ale pomaly večer. Prešli
ešte cesty koľko vedeli a utáborili sa. Thoroar zapol Alarm, ako vždy. Za
úsvitu na nich zaútočilo opäť päť šimpanzov. Podarilo sa im ich zabiť, aj keď
Thoroar zase padol do bezvedomia. Ich longrest už nebol taký účinný ako mohol
byť. Vybrali sa ale ďalej smerom ku najbližšiemu chrámu. Po ceste sa Finn pýtal
Eri, kde sa naučila to čo vie a ako to, že má také schopnosti. Povedala
mu, že sa učila u svojho majstra, ktorý pôsobil neďaleko jej osady, ale že
raz išiel prehľadávať chrám do ktorého práve išli, a už sa odtiaľ
nevrátil.

Tento chrám patril Raijinovi, a keď k nemu prišli,
aj sa o tom presvedčili. Stavbou bol identický ako ten Inarin, ale
nevyzeral ako dejisko žiadneho rituálu. Tak ako predtým, rozhodli sa prehľadať
okolie. Neďaleko našli na zemi veľký kamenný blok, ktorý vyzeral ako vchod
niekam. Po obvode mal ornamenty zhodné s tými, ktoré boli vnútri vrchnej
Raijinovej svätyne. Thoroar tiež zistil, že sa vchod otvorí, keď naň bude niečo
pôsobiť nejaká sila alebo sa naň položí nejaký špeciálny predmet. Po dlhom
dumaní zistili, ako majú vchod otvoriť. Bol to predsa Raijinov temple, a Raijin
bol boh bleskov ako sa dočítali z ukradnutých kníh. Chiasa na kameň dýchla
svojím Breath Weaponom, ornamenty na kameni zasvietili na modro a kameň sa
začal posúvať až odokryl vchod niekam, veľkú šúchačku smerom dolu do hlbín.

Všetci vliezli dolu. Keď ich už ďalej neviedla sama gravitácia,
postavili sa na vlastné a so svetlom z fakle kráčali ďalej jaskyňou.
Jaskyňa sa začala rozširovať, až vytvorila pomerne priestrannú miestnosť, v ktorej
boli dva veľké totemy, a na jej konci boli dvere, ktoré sa dali odvaliť.
Chiasa ich ľavou zadnou odvalila, a družinka prešla do ďalšej miestnosti v obrannej
formácii, aby ochránili Thoroara.

V ďalšej miestnosti bolo do kríža štvoro dverí, a v strede
veľké pódium. Keď sa priblížili ku stredu, nad nimi si všimli obrovského
pavúka, ktorý pomaly zliezal ich smerom. Pavúka zabili ako nič, lebo mal zlý
deň a nevyužil svoju jedinú šancu trafiť sa. Thoroar, veľký medik, odobral
pavúkovi jed, ale omylom sa ho pri tom dotkol a dostal damage.

A tam končí tento puzzlík rozprávania o hrdinstvách
Chiasy, Thoroara, Finnana, Morda a Rayly.